Sepsi OSK rămâne neînvinsă în fața lui Rapid. Formația din Sfântu Gheorghe a câștigat meciul cu echipa lui Bogdan Lobonț, scor 3-2, asigurându-și astfel cel puțin locul 5 la final de sezon.
Dubla lui Debeljuh și golul lui Alimi au fost suficiente pentru ca echipa lui Bernd Storck să obțină cele 3 puncte, puncte uriașe în vederea unei eventuale calificări în cupele europene.
Antrenorul formației din Sfântu Gheorghe a vorbit la finalul meciului cu Rapid despre atitudinea jucătorilor din timpul partidei, atitudine care i-a adus lui Sepsi cele 3 puncte.
După o primă repriză dominată clar de Sepsi, primă repriză care i-a permis formației din Sfântu Gheorge să intre la pauză cu un avans de două goluri, echipa lui Bernd Storck a făcut pasul înapoi în parte secundă și a fost aproape să scape victoria printre degete.
„Acesta a fost un joc greu. Felicitări echipei mele. Am jucat foarte bine. Puteam să marcăm mai multe, dar repriza a doua ne-am pierdut puțin din substanță, e normal după acest sezon.
Felicitări pentru repriza secundă, ne-am apărat foarte bine, Roland a avut o intervenție foarte bună, a fost foarte calm. Am avut ocazii foarte clare de gol, în prima repriză am avut 11 șuturi pe poartă.
Trebuia să marcam mult mai multe goluri. Sunt foarte fericit pentru echipa mea, au dat dovadă de caracter, în general nu vorbesc despre asta.
Mentalitate, la final ai nevoie uneori și de noroc, dar pană la urmă am meritat victoria. Vom vedea, orice e posibil. Trebuie să ne pregătim bine”, a declarat Bernd Storck la finalul partidei cu Rapid.
Roland Niczuly a fost eroul lui Sepsi OSK în partida de la Sfântu Gheorghe. Portarul din România a reușit să apere penalty-ul lui Albion Rrahmani și a mai avut alte două intervenții importante, intervenții care s-au dovedit a fi decisive în vederea rezultatului final.
„Am decis să rămân pe centru. A fost momentul cheie al meciului. L-am studiat pe Rrahmani înainte de această partidă și asta m-a ajutat. Când au redus din diferență ne-am închis foarte bine și nu le-am mai dat nicio șansă.
Până acum suntem mulțumiți. Voiam să ne atingem punctajul maxim obținut în play-off. Am reușit acum trei ani să înregistrăm 18 puncte. Acum nu am reușit. Dar luăm fiecare meci în parte și vrem să obținem maxim.
Dacă Farul nu o învinge pe Craiova mai avem o șansă să urcăm un loc în clasament. Am vrut ca în acest sezon să ne luăm frumos la revedere.
Dacă nu mă înșel, astăzi a fost record de audiență la noi. Ne bucurăm că am reușit să le oferim o victorie”, a spus Roland Niczuly după meci.